Mawasiliano

Utangulizi
Mawasiliano ni upitishaji wa ujumbe ama habari kutoka kwa mtu mmoja hadi kwa mwingine. Huu ni mfumo wa kijamii. Ni kama usafirishaji kwa kutumia nyenzo fulani. Mawasiliano kwa muktadha unaweza kuchukuliwa tu kwa sehemu yanayodhaniwa kuhusu dunia na anayepokea habari. Nyenzo mbalimbali hutumika kuwasilisha ujumbe: picha, michoro, lugha, maandishi, mazungumzo. Nyenzo ni njia inatumika kuwasilisha ujumbe.
Maandishi ni mojawapo ya nyenzo ya mawasiliano. Hujumulisha ujumbe ulioandikwa na kunakiliwa kimaandishi pengine katika barua, ripoti, insha na mengineyo. Huhusu mzalishaji ujumbe kutunga maandishi kisha akayasambaza kwa wasomaji. Isitoshe ina sifa na dosari zifuatazo. 
Huweza na kumpa mpokezi nafasi ya kutosha, kufikiri, kutafakari kufasiri na kujibu. Hii na kwa kuwa, maandishi hudumu hivyo basi mpokezi wa ujumbe huweza kusoma ujumbe ulio katika maandishi kwa wakati unaomfaa yeye binafsi. 
Ni nadra sana kupotosha mada kwa vile mwasilishi huzingatia hadhira, maudhui na dhima ili kazi yake ya maandishi iweze kufanikiwa.
Huweza kusambazwa kwa watu wengi sana, kwa sababu hadhira yake huweza kuipokea ujumbe unaokusudiwa wakiwa maeneo tofauti na hata masafa marefu. 
Huweza kutumiwa kama stakabadhi za kisheria.Hii inawezekana kwa kuwa andishi ni rekodi ya kudumu na yanaweza kurejelewa. 
Hata hivyo maandishi yana dosari kama vile: mada ya mawasiliano ni mrefu sana kwa sababu mwandishi huchapisha kitabu iliyo na aya na sura nyingi. Hali inayomfanya mpokezi kuchukua wakati mwingi kusoma na hatima kuelewa dhima au maudhui ya mwandishi. 
Hugharimu fedha nyingi kuchapisha na kurudufu karatasi huhitaji kufanywa kwa kitabu hali inayogharimu pesa nyingi.
Wasiojua kusoma hawafaidiki. Kwa kuwa maandishi yamenakiliwa kwa kitabu hivyo basi asiyejuwa na kusoma haelewi au kupata kufaidika na ujumbe aliokusudiwa yeye kupokea.
Hitimisho
Mara nyingi nyenzo za mawasiliano huwa na sifa, umuhimu na dosari. Hivyo basi maandishi ni mojawapo wa nyenzo hizo ziliyo pia na sifa na dosari zake maalum.